pythainlp/thai-wiki-dataset-v4 huggingface dataset:
ลาลิกา ฤดูกาล 2020–21

การแข่งขันฟุตบอล ลาลิกา ฤดูกาล 2020–21  หรือในชื่อว่า ลาลิกา ซันตันเดร์  ตามชื่อผู้สนับสนุน เป็นฤดูกาลที่ 90 ของการแข่งขันฟุตบอลลีกลาลิกา นับตั้งแต่ได้รับการก่อตั้งขึ้นเมื่อ ค.ศ. 1930 โดยการแข่งขันจะเริ่มต้นขึ้นในวันที่ 12 กันยายน ค.ศ. 2020 และมีกำหนดสิ้นสุดในวันที่ 23 พฤษภาคม ค.ศ. 2021
การแข่งขันเริ่มต้นขึ้นในเดือนกันยายนซึ่งช้ากว่าปกติ เนื่องจากฤดูกาลที่ผ่านมาได้แข่งขันเสร็จสิ้นช้ากว่าปกติ หลังจากถูกระงับเนื่องจากการระบาดทั่วของไวรัสโคโรนา 2019, โดย เรอัลมาดริด คือแชมป์เก่าจากฤดูกาลที่ผ่านมา ซึ่งเป็นแชมป์สมัยที่ 34 ของพวกเขา ขณะที่อุเอสกา กาดิซ และเอลเช คือทีมที่ได้เลื่อนชั้นขึ้นมาจากเซกุนดาดิบิซิออน ฤดูกาล 2019–20 แทนที่ของอัสปัญญ็อล, มายอร์กา และเลกาเนสที่ต้องตกชั้นลงไปแทน
การแข่งขันจบลงด้วยการที่ อัตเลติโกเดมาดริด ชนะเลิศการแข่งขันและเป็นสมัยที่ 7 ของพวกเขาในวันสุดท้ายของการแข่งขัน หลังจากเอาชนะเรอัลบายาโดลิด 2–1 ที่สนามกีฬาโฆเซซอร์ริลยา หลังจากเป็นฝ่ายถูกขึ้นนำก่อน ซึ่งเป็นการคว้าแชมป์ครั้งแรกนับตั้งแต่ ฤดูกาล 2013–14 หลังจาก 7 ฤดูกาลที่ผ่านมาเรอัลมาดริดและบาร์เซโลนาต่างได้แชมป์ลาลิกากันอยู่เพียงสองทีม ขณะที่ อูเอสกา บายาโดลิด และเอย์บาร์คือทีมที่ต้องตกชั้นลงไปเล่นในฤดูกาล 2021–22
ทีม.
เลื่อนชั้นและตกชั้น (ก่อนเริ่มฤดูกาล).
การแข่งขันจะประกอบไปด้วยทีมทั้งหมด 20 ทีม ประกอบไปด้วย ทีม 17 อันดับแรกจากเมื่อฤดูกาลก่อน และสามทีมที่เลื่อนชั้นมาจาก เซกุนดาดิบิซิออน ฤดูกาล 2019–20 โดยประกอบไปด้วย 2 ทีมที่มีคะแนนมากที่สุดบนตารางคะแนนลีก และอีก 1 ทีมจากการชนะเลิศการเพลย์-ออฟเลื่อนชั้น
ทีมแรกที่ตกชั้นจาก ลาลิกา ได้แก่ อัสปัญญ็อล โดยพวกเขาตกชั้นลงเมื่อวันที่ 8 กรกฎาคม ค.ศ. 2020 หลังจากแพ้ในแดร์บีบาร์ซาลูนี 1−0 โดยเป็นครั้งแรกในรอบ 26 ปีที่พวกเขาไม่ได้ลงเล่นในลีกสูงสุด ขณะที่ ทีมที่สองที่ตกชั้น ได้แก่ มายอร์กา ซึ่งตกชั้นลงในวันที่ 16 กรกฎาคม ค.ศ. 2020 หลังพ่ายแพ้ต่อ กรานาดา ในเกมเหย้า 1−2 ส่วนทีมสุดท้ายที่ตกชั้นลง ได้แก่ เลกาเนส ในวันที่ 19 กรกฎาคม ค.ศ. 2020 ซึ่งเป็นการแข่งขันวันสุดท้ายของฤดูกาล หลังจากเสมอกับ เรอัลมาดริด 2−2 ทำให้การลงเล่นในลีกสูงสุดเป็นครั้งแรกในประวัติศาสตร์ของพวกเขาหยุดลงด้วยระยะเวลา 4 ปี
กาดิซ เป็นทีมแรกที่เลื่อนชั้นสู่ ลาลิกา ได้สำเร็จ หลังจากพวกเขาตกชั้นไปนานถึง 14 ปี โดยเกิดขึ้นในวันที่ 12 กรกฎาคม ค.ศ. 2020 หลังจาก เรอัลโอเบียโด เอาชนะเรอัลซาราโกซา ได้ด้วยคะแนน 4−2 ขณะที่ อูเอสกา ได้เลื่อนชั้นได้สำเร็จเป็นทีมที่สอง ในวันที่ 17 กรกฎาคม ค.ศ. 2020 หลังจากเอาชนะ นูมานเซีย ได้ด้วยคะแนน 3−0 ทำให้พวกเขาเลื่อนชั้นสู่ลีกสูงสุดได้อีกครั้งหลังจากตกชั้นลงเมื่อฤดูกาล 2018–19 ขณะที่ทีมที่ชนะเลิศการเพลย์-ออฟเลื่อนชั้น ได้แก่ เอลเช หลังจากพวกเขาเอาชนะ ฌิโรนา ด้วยผลคะแนนรวมสองนัด 1−0 ได้ในรอบชิงชนะเลิศ ทำให้พวกเขาได้ลงเล่นในลาลิกาเป็นครั้งแรกในรอบ 5 ปี
1. <templatestyles src="การอ้างอิง/styles.css"/>^ 
2. <templatestyles src="การอ้างอิง/styles.css"/>^ 
3. <templatestyles src="การอ้างอิง/styles.css"/>^ 
 "ณ วันที่ 22 พฤษภาคม ค.ศ. 2021"
 "ณ วันที่ 22 พฤษภาคม ค.ศ. 2021"
สถิติตลอดฤดูกาล.
รางวัลซาโมรา.
รางวัลซาโมรา เป็นรางวัลโดยหนังสือพิมพ์มาร์กา ซึ่งมอบให้แก่ผู้รักษาประตู ที่มีค่าเฉลี่ยในการเสียประตูน้อยที่สุด โดยมีกฎว่าผู้รักษาประตูคนดังกล่าวจะต้องเล่นอย่างน้อย 60 นาทีขึ้นไปในจำนวนเกมอย่างน้อย 28 เกม จึงจะมีสิทธิ์ได้รับรางวัล
 "ณ วันที่ 22 พฤษภาคม ค.ศ. 2021"
 "ณ วันที่ 23 พฤษภาคม ค.ศ. 2021"
วัดครุใน

วัดครุใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 ตำบลบางครุ อำเภอพระประแดง จังหวัดสมุทรปราการ มีเนื้อที่ตั้งวัด 22 ไร่ 2 งาน 4 ตารางวา มีที่ธรณีสงฆ์ประมาณ 18 ไร่ 2 งาน 60 ตารางวา 
วัดครุในได้รับอนุญาตประกาศตั้งวัดเมื่อปี พ.ศ. 2436 ไม่ปรากฏหลักฐานว่าใครเป็นผู้สร้าง ได้รับพระราชทานวิสุงคามสีมา 3 ครั้ง แต่ครั้งหลังสุดเมื่อวันที่ 2 กันยายน พ.ศ. 2501 วัดตั้งชื่อตามชื่อตำบลที่ตั้งวัด คือตำบลบางครุ รวมถึงมีคลองบางครุผ่านหน้าวัด และวัดนี้สร้างอยู่ด้านในของบางครุ ซึ่งถือเป็นเส้นทางคมนาคมที่สำคัญในสมัยนั้น ส่วนด้านนอกหรือด้านติดกับแม่น้ำเจ้าพระยานั้นเรียกว่าวัดครุนอก เพราะตั้งอยู่ด้านนอกคือปากคลองบางครุ แต่เดิมวัดตั้งอยู่ลึกเข้าไปในสวน ห่างจากที่ตั้งวัดปัจจุบันประมาณ 500 เมตร ติดกับคลองบางครุ 
วัดครุในมีพระพุทธรูป 2 องค์ คือ พระพุทธโสธรจำลองสร้างเมื่อ พ.ศ. 2486 และพระพุทธเมตตาสร้างเมื่อ พ.ศ. 2503 และมีพระพุทธบาทจำลอง
มัยซิร

ในศาสนาอิสลาม การพนัน (หรือ "กิมาร") เป็นที่ต้องห้ามเด็ดขาด (ฮะรอม) ตามกฎหมายอิสลาม ("ชะรีอะฮ์") ที่มีฐานไว้ว่า "ข้อตกลงระหว่างผู้มีส่วนร่วมเป็นไปตามการชักจูงที่ผิดศีลธรรมให้ด้วยความหวังโดยเจตนาในจิตใจของผู้มีส่วนร่วมว่าพวกเขาจะได้ผ่านโชคเท่านั้น โดยไม่มีการพิจารณาความสูญเสียที่เป็นไปได้"
บทนิยาม.
ทั้ง "กิมาร" กับ "มัยซิร" อิงถึงเกมเสี่ยงโชค แต่ "กิมาร" เป็นประเภท (หรือสับเซต) ของ "มัยซิร" 
มุฮัมมัด อัยยูบ นักเขียน นิยาม "มัยซิร" เป็น "การหวังบางสิ่งที่มีค่าผ่านการผ่อนปรนและไม่ได้จ่ายค่าตอบแทนหรือไม่ได้ทำงานเพื่อมัน หรือไม่ได้ก่อให้เกิดหนี้จากมันผ่านเกมเสี่ยงโชค" ส่วนแหล่งที่มาหนึ่งโดย ฟะลีล ญะมาลุดดีน นิยามว่า "เป็นการเข้าถือสิทธิ์ทรัพย์ผ่านโชค (ไม่ใช้แรงกาย)" อัยยูบนิยาม "กิมาร" ว่า "หมายถึงใบเสร็จของเงิน, กำไร หรือสิทธิเก็บกินที่จากผู้อื่น โดยมีสิทธิเข้าถึงเงินหรือกำไรผ่านการอาศัยโชค"; ส่วนญะมาลุดดีนนิยามเป็น "เกมเสี่ยงโชคใด ๆ ก็ตาม"
ในคำภีร์.
ในอัลกุรอานกล่าวว่าเกมเสี่ยงโชค ซึ่งรวมไปถึง "มัยซิร" เป็น "บาปใหญ่" และเป็น "ผลงานอันน่ารังเกียจของซาตาน" และในฮะดีษก็มีการกล่าวถึงมันด้วย.
<templatestyles src="แม่แบบ:คำพูด/style.css" />พวกเขาจะถามเจ้าเกี่ยวกับน้ำเมา และการพนัน จงกล่าวเถิดว่า ในทั้งสองนั้นมีโทษมากและมีคุณหลายอย่างแก่มนุษย์ แต่โทษของมันทั้งสองนั้นมากกว่าคุณของมัน...
<templatestyles src="แม่แบบ:คำพูด/style.css" />ผู้ศรัทธาทั้งหลาย! ที่จริงสุราและการพนันและแท่นหินสำหรับเชือดสัตว์บูชายัญ และการเสี่ยงติ้ว นั้นเป็นสิ่งโสมมอันเกิดจากการกระทำของชัยฏอน ดังนั้นพวกเจ้าจงห่างไกลจากมันเสียเพื่อว่าพวกเจ้าจะได้รับความสำเร็จ ที่จริงชัยฏอนนั้นเพียงต้องการที่จะให้เกิดการเป็นศัตรูกันและการเกลียดชังกันระหว่างพวกเจ้าในสุราและการพนัน เท่านั้น และมันจะหันเหพวกเจ้าออกจากการรำลึกถึงอัลลอฮ์ และการละหมาด แล้วพวกเจ้าจะยุติใหม่?
<templatestyles src="แม่แบบ:คำพูด/style.css" />รายงานจากอบูฮุร็อยเราะฮ์: ท่านศาสดากล่าวว่า, "ใครก็ตามที่สาบานว่า 'ขอสาบานต่ออัลลาตและอัลอุซซา' ควรกล่าวว่า 'ไม่มีใครมีสิทธิที่จะบูชานอกจากอัลลอฮ์; และใครก็ตามที่พูดกับเพื่อนว่า 'มาเล่นพนันกัน' ควรบริจาคสิ่งหนึ่งเป็นการกุศล"
เทศบาลเมืองใหม่บางบัวทอง

เทศบาลเมืองใหม่บางบัวทอง เป็นเทศบาลเมืองซึ่งมีอาณาเขตครอบคลุมพื้นที่ตำบลบางบัวทอง (เฉพาะนอกเขตเทศบาลนครบางบัวทอง) อำเภอบางบัวทอง จังหวัดนนทบุรี จัดตั้งเป็นเทศบาลเมืองแห่งที่ 10 ของจังหวัด ปัจจุบันมีประชากร 57,395 คน
ที่ตั้งและอาณาเขต.
เทศบาลเมืองใหม่บางบัวทองมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
ประวัติ.
เทศบาลเมืองใหม่บางบัวทองเดิมเป็นองค์การบริหารส่วนตำบลบางบัวทอง ตั้งเป็นสภาตำบลบางบัวทองในปี พ.ศ. 2516 ต่อมาปี พ.ศ. 2537 สภาตำบลบางบัวทองมี 13 หมู่บ้าน พื้นที่ 29.70 ตารางกิโลเมตร มีประชากร 14,558 คน และ 6,558 ครัวเรือน ปี พ.ศ. 2538 กระทรวงมหาดไทยจึงพิจารณาให้สภาตำบลบางบัวทองอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบางบัวทอง
ปี พ.ศ. 2561 เขตองค์การบริหารส่วนตำบลบางบัวทอง มี 13 หมู่บ้าน พื้นที่ 29.70 ตารางกิโลเมตร ประชากร 53,592 คน มีรายได้จริงโดยไม่รวมเงินอุดหนุนในปีงบประมาณ 2560 จำนวน 226.89 ล้านบาท รายจ่ายประจำ 70.11 ล้านบาท โดยคิดเป็นอัตราส่วน 76:24 เมื่อหักรายจ่ายประจำแล้วมีเงินรายได้เหลือ 156.77 ล้านบาท โดยรายได้ดังกล่าวเพียงพอที่จะใช้ในการพัฒนาและจัดทำบริการสาธารณะแก่ประชานตามอำนาจหน้าที่ของเทศบาลเมือง
เนื่องจากในเขตพื้นที่อำเภอบางบัวทอง จังหวัดนนทบุรี มีเทศบาลเมืองบางบัวทอง (ในขณะนั้น) อยู่แล้ว ซึ่งมีชื่อซ้ำซ้อนกันทำให้เกิดความสับสนของประชาชนได้ จึงเสนอขอเปลี่ยนแปลงชื่อองค์การบริหารส่วนตำบลบางบัวทอง เป็น องค์การบริหารส่วนตำบลใหม่บางบัวทอง และจัดตั้งเป็น เทศบาลเมืองใหม่บางบัวทอง ในวันที่ 8 กันยายน พ.ศ. 2563 โดยนายสุจินต์ ไชยชุมศักดิ์ ผู้ว่าราชการจังหวัดนนทบุรี และนายอำเภอบางบัวทองได้ให้ความเห็นชอบ
อลิซท่องแดนมหัศจรรย์

อลิซท่องแดนมหัศจรรย์  เป็นภาพยนตร์แอนิเมชันอเมริกัน แนวผจญภัย-แฟนตาซีและดนตรี ฉายเมื่อปี ค.ศ. 1951 สร้างโดย วอลต์ดิสนีย์โปรดักชันส์ และจัดจำหน่ายโดย อาร์เคโอเรดิโอพิกเชอร์ส ดัดแปลงจากนวนิยาย "อลิซในแดนมหัศจรรย์" โดย ลูอิส แคร์รอล เป็นภาพยนตร์แอนิเมชันขนาดยาวเรื่องที่ 13 ของดิสนีย์ ฉายรอบปฐมทัศน์เมื่อวันที่ 26 กรกฎาคม ค.ศ. 1951 ที่ลอนดอนและเมื่อวันที่ 28 กรกฎาคม ค.ศ. 1951 ในนครนิวยอร์ก ภาพยนตร์ประกอบด้วยนักแสดงนำ ได้แก่ แคทริน โบมอนต์ ให้เสียงเป็น อลิซ, สเตอร์ลิง ฮอลโลเวย์ เป็น แมวเชสเชียร์, เวอร์นา เฟลตัน เป็น ราชินีแห่งหัวใจ และ เอ็ด วินน์ เป็น แมดแฮตเตอร์
วอลต์ ดิสนีย์ พยายามจะดัดแปลง "อลิซ" เป็นภาพยนตร์แอนิเมชันขนาดยาวในช่วงทศวรรษ 1930 แต่ไม่สำเร็จ เขารื้อฟื้นแนวคิดนี้อีกครั้งในช่วงทศวรรษ 1940 แต่เดิมตั้งใจให้เป็นภาพยนตร์คนแสดงผสมกับแอนิเมชัน อย่างไรก็ตาม ดิสนีย์ตัดสินใจสร้างเป็นแบบแอนิเมชันทั้งหมดในปี ค.ศ. 1946
มณิกรรณิกาฆาฏ

มณิกรรณิกาฆาฏ  เป็นสถานที่ปลงศพริมแม่น้ำ (ซึ่งเรียกว่าฆาฏ) ริมแม่น้ำคงคา เมืองพาราณสี รัฐอุตตรประเทศ เชื่อกันว่าการนำร่างมาประกอบพิธีศพที่นี่จะช่วยให้วิญญาณเข้าถึงโมกษะ คือสามารถหลุดพ้นสังสารวัฏ มณิกรรณิกาฆาฏตั้งอยู่ระหว่างทศาศวเมธฆาฏกับสินธิยาฆาฏ
"มณิกรรณิกา" เป็นชื่อของต่างหูที่พระสตีเชื่อกันว่าได้ทรงทำหล่นไว้ ณ พื้นที่นี้ ชาวฮินดูบางส่วนในลัทธิศักติจึงเชื่อว่ามณิกรรณิกามนเทียรเป็นหนึ่งในศักติปีฐะ โดย "มณิกรรณิกา" มาจากคำว่า "มณีกรรณะ" (Manikarna) ในภาษาสันสกฤต แปลว่า "ต่างหู" นอกจากนี้การเก็บข้อมูลเอกสารวงศ์วานฮินดูแห่งพาราณสีที่มีชื่อเสียงก็เก็บรักษาไว้ที่ฆาฏแห่งนี้
เยฺว่หฺวาเอนเตอร์เทนเมนต์

เยฺว่หฺวาเอนเตอร์เทนเมนต์  เป็นบริษัทบันเทิงข้ามชาติของจีน ตั้งอยู่ในปักกิ่ง ประเทศจีน บริษัทก่อตั้งขึ้นในเดือนมิถุนายน 2009 เยฺว่หฺวามีส่วนร่วมในการผลิตและจัดจำหน่ายรายการโทรทัศน์, การผลิตภาพยนตร์, การจัดการและการฝึกอบรมศิลปิน, การผลิตเพลงและมิวสิกวิดีโอ, ประชาสัมพันธ์ และการตลาดเพื่อความบันเทิง เยฺว่หฺวาได้ร่วมมือกับบริษัทเกาหลีใต้ ได้แก่ เพลดิสเอนเตอร์เทนเมนต์ สตาร์ชิปเอนเตอร์เทนเมนต์ และเอสเอ็มเอนเตอร์เทนเมนต์
เยฺว่หฺวาได้รับเงินสนับสนุนระดับ Series B จาก Gravity Media และ CMC Capital ในเดือนสิงหาคม 2014 CMC Capital ลงทุน 49 ล้านเหรียญสหรัฐในบริษัท และกลายเป็นผู้มีส่วนร่วมในการบริหารงานเมื่อเสร็จสิ้นการจัดหาเงินทุน ในปี 2014 เยฺว่หฺวาได้ก่อตั้งสาขาในเกาหลีที่กังนัมกู กรุงโซล ประเทศเกาหลีใต้ เยฺว่หฺวาประกาศแผนการขยายการดำเนินงานสาขาในเกาหลีเพิ่มเติมในเดือนกุมภาพันธ์ 2016 ในปี 2019 สาขาเกาหลีของเยฺว่หฺวาได้ย้ายไปที่อาคารใหม่
เกาหลีใต้.
กลุ่ม
เดี่ยว
นักแสดง
แบบ
กลุ่มอาการขาดไอโอดีนแต่กำเนิด

กลุ่มอาการขาดไอโอดีนแต่กำเนิด  หรือ สภาพแคระโง่  เป็นโรคที่พบตั้งแต่กำเนิดอย่างหนึ่ง ผู้ป่วยจะมีพัฒนาการล่าช้าอย่างรุนแรงทั้งทางกายและทางสติปัญญา เป็นผลจากการขาดฮอร์โมนไทรอยด์ระหว่างที่มารดาตั้งครรภ์ ซึ่งมักเกิดจากการได้รับไอโอดีนไม่เพียงพอ เป็นสาเหตุหนึ่งของภาวะต่อมไทรอยด์ทำงานน้อยตั้งแต่กำเนิด
อาการและอาการแสดง.
การขาดไอโอดีนจะทำให้ต่อมไทรอยด์มีขนาดโตขึ้นเรื่อยๆ เรียกว่า คอพอก บางรายอาจมีอาการตัวเตี้ยรุนแรงจนเห็นได้ที่อายุหนึ่งปี เมื่อโตเป็นผู้ใหญ่อาจมีส่วนสูงสุดท้ายอยู่ที่ประมาณ 100-160 เซนติเมตร ขึ้นอยู่กับความรุนแรง แพทย์ และปัจจัยพันธุกรรมอื่นๆ อาการอื่นๆ ที่อาจพบได้ได้แก่ ผิวหนังหนา ผมร่วง ลิ้นใหญ่ ท้องโต
ผู้หญิงกับวิดีโอเกม

ความสัมพันธ์ระหว่างผู้หญิงกับวิดีโอเกมได้รับความสนใจจากนักวิชาการและสื่อมวลชนอย่างกว้างขวาง ตั้งแต่คริสต์ทศวรรษ 1990 นักเล่นเกมหญิงมักถูกมองว่าเป็นคนกลุ่มน้อย แต่จากการสำรวจในอุตสาหกรรมพบว่าเมื่อเวลาผ่านไป อัตราส่วนทางเพศใกล้เคียงกันมากขึ้นเรื่อย ๆ และตั้งแต่คริสต์ทศวรรษ 2010 เป็นต้นมา พบว่ามีผู้หญิงคิดเป็นสัดส่วนประมาณครึ่งหนึ่งของนักเล่นเกมทั้งหมด อัตราส่วนทางเพศแตกต่างกันอย่างมีนัยสำคัญระหว่างประเภทเกม และผู้หญิงมีบทบาทน้อยมากในประเภทต่าง ๆ เช่น วิดีโอเกมยิงมุมมองบุคคลที่หนึ่งและเกมกลยุทธ์ที่ยิ่งใหญ่ ทั้งนี้ การกีดกันทางเพศในวิดีโอเกม รวมถึงการล่วงละเมิดทางเพศ ตลอดจนการให้ผู้หญิงเป็นตัวละครในเกมน้อยเกินไป เป็นหัวข้อสนทนาที่เพิ่มมากขึ้นในวัฒนธรรมวิดีโอเกม
ผู้ให้การสนับสนุนในการเพิ่มจำนวนนักเล่นเกมหญิงเน้นย้ำถึงปัญหาการตัดสิทธิของผู้หญิงจากอาณาจักรทางวัฒนธรรมที่เติบโตเร็วที่สุดแห่งหนึ่ง ตลอดจนธรรมชาติของตลาดนักเล่นเกมหญิงที่ยังไม่ได้ใช้ประโยชน์ ความพยายามที่จะรวมการมีส่วนร่วมของผู้หญิงมากขึ้นในสื่อได้แก้ไขปัญหาของการโฆษณาที่มีเพศสภาพ, แบบแผนทางสังคม และการขาดผู้สร้างวิดีโอเกมที่เป็นผู้หญิง (ผู้เขียนโค้ด, ผู้พัฒนา, ผู้ผลิต ฯลฯ) ส่วนคำว่า "เกมเมอร์สาว" ได้รับการนำมาใช้เป็นคำที่จัดสรรใหม่สำหรับผู้เล่นหญิงในการอธิบายตัวเอง แต่ก็ยังถูกวิพากษ์วิจารณ์ว่ามีผลตรงกันข้ามกับที่ต้องการหรือสร้างความไม่พอใจ
ข้อมูลประชากรของผู้เล่นหญิง.
การมีส่วนร่วมของสตรีในการเล่นเกมเพิ่มขึ้น จากการสำรวจของสมาคมซอฟต์แวร์เพื่อความบันเทิง ผู้เล่นหญิงในสหรัฐเพิ่มขึ้นจาก 40 เปอร์เซ็นต์ใน ค.ศ. 2010 เป็น 48 เปอร์เซ็นต์ใน ค.ศ. 2014 ทุกวันนี้ แม้จะมีการรับรู้อย่างเด่นชัดว่าเกมเมอร์ส่วนใหญ่เป็นผู้ชาย แต่อัตราส่วนของเกมเมอร์เพศหญิงต่อชายนั้นค่อนข้างสมดุล ซึ่งสะท้อนถึงจำนวนประชากรโดยรวม
สโมสรฟุตบอลเอฟเวอร์ตันในฤดูกาล 2020–21

สโมสรฟุตบอลเอฟเวอร์ตันในฤดูกาล 2020–21 เป็นฤดูกาลที่ 67 ของเอฟเวอร์ตันในลีกสูงสุดของฟุตบอลอังกฤษ และเป็นปีที่ 143 ของพวกเขาในการดำรงอยู่บนลีกสูงสุด. พวกเขาจะได้เข้าร่วมการแข่งขันใน พรีเมียร์ลีก, เอฟเอคัพ และ อีเอฟแอลคัพ.
ปรี-ซีซันและกระชับมิตร.
      ชนะ
      เสมอ
      แพ้
      โปรแกรมนัดต่อไป
การแข่งขัน.
พรีเมียร์ลีก.
แมตช์การแข่งขัน.
โปรแกรมการแข่งขันของเอฟเวอร์ตันในฤดูกาล 2020/21 ก็ได้ถูกปล่อยออกมาเมื่อวันที่วันที่ 20 สิงหาคม ค.ศ. 2020.
เอฟเอคัพ.
การจับสลากรอบสามได้จัดขึ้นเมื่อวันที่ 30 พฤศจิกายน, กับสโมสรจาก พรีเมียร์ลีก และ อีเอฟแอลแชมเปียนชิป ทั้งหมดได้เข้าสู่การแข่งขัน.
อีเอฟแอลคัพ.
การจับสลากทั้งสองรอบ รอบสองและรอบสามได้รับการยืนยันเมื่อวันที่ 6 กันยายน, ถ่ายทอดสดทาง สกาย สปอร์ตส์ โดย ฟิล แบบบ์.
 "ณ วันที่ 23 พฤษภาคม ค.ศ. 2021."
 "ณ วันที่ 23 พฤษภาคม ค.ศ. 2021."
 "ณ วันที่ 23 พฤษภาคม ค.ศ. 2021."
ตำบลบึงกาสาม

บึงกาสาม เป็นตำบลหนึ่งของอำเภอหนองเสือ จังหวัดปทุมธานี ตั้งอยู่บริเวณเขตแดนระหว่างจังหวัดปทุมธานีกับจังหวัดพระนครศรีอยุธยาและจังหวัดสระบุรี สภาพพื้นที่เป็นที่ราบลุ่ม มีคลองขุดชลประทานสำคัญไหลผ่าน ได้แก่ คลองเก้า คลองสิบ คลองสิบเอ็ด คลองระพีพัฒน์แยกตก และคลองหกวาสายล่าง (สกัดห้า) รวมทั้งคลองแอนหรือคลองกลางต่าง ๆ ที่คั่นระหว่างคลองชลประทานสายหลัก
ท้องที่ตำบลบึงกาสามมีลักษณะเป็นชุมชนชนบทมากกว่าชุมชนเมือง ในอดีตเป็นหนึ่งในพื้นที่ปลูกส้มเขียวหวานซึ่งถือเป็นพืชเศรษฐกิจสำคัญของอำเภอหนองเสือ แต่เมื่อประมาณ พ.ศ. 2539–2543 สวนส้มเริ่มเสียหายจากการระบาดของโรคและแมลงรวมทั้งปัจจัยอื่น ๆ ชาวบ้านจึงเริ่มหันมาปลูกพืชล้มลุกอย่างข้าวโพดหวาน พริก ถั่วฝักยาว และกระเจี๊ยบเป็นต้น นอกจากนี้ยังมีบางกลุ่มที่คิดปรับปรุงพื้นที่ที่เคยเป็นสวนส้มให้กลับมาเป็นที่นาอีกครั้ง
ตําบลบึงกาสามทั้งตำบลอยู่ในเขตองค์การบริหารส่วนตำบลบึงกาสามซึ่งได้รับการยกฐานะจากเดิมที่เป็นสภาตำบลบึงกาสามเมื่อวันที่ 2 มีนาคม พ.ศ. 2538
ที่มาของชื่อ.
ตามคำบอกเล่าของผู้สูงอายุในพื้นที่ บริเวณตำบลบึงกาสามในอดีตมีสภาพเป็นป่ารกและเป็นที่อยู่อาศัยของสัตว์ป่านานาชนิด ยังมีครอบครัวหนึ่งซึ่งอพยพมาจากถิ่นอื่น เมื่อถึงฤดูแล้งจะพากันมาจับปลาในหนองและบึงแถวนี้เป็นประจํา ครอบครัวนี้สังเกตเห็นกาสามตัวที่บึงแห่งหนึ่ง พวกมันคอยเฝ้าวนเวียนดูครอบครัวนี้จับปลาและคอยเก็บกินปลาตัวเล็กตัวน้อยที่ไม่ต้องการ เมื่อกาสองตัวได้ปลาหรือเหยื่อมาก็จะป้อนให้กาตัวเล็กกิน จึงสันนิษฐานว่ากาสามตัวนี้คงเป็นพ่อแม่ลูกกัน ช่วงนั้นตรงกับสมัยที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้แบ่งเขตการปกครองท้องที่ออกเป็นตําบลและหมู่บ้าน และให้ราษฎรที่อยู่ตามพื้นที่ต่าง ๆ ตั้งชื่อท้องที่ตามที่เห็นพ้องต้องกัน จึงมีการเสนอให้ทางราชการตั้งชื่อตำบลอันเป็นที่ตั้งของบึงแห่งนั้นว่า ตำบลบึงกาสาม เพื่อเป็นการระลึกถึงแหล่งน้ำที่ได้อาศัยทำมาหากินและความผูกพันระหว่างกาทั้งสาม
ที่ตั้งและอาณาเขต.
ตำบลบึงกาสามตั้งอยู่ทางทิศเหนือของอำเภอหนองเสือ มีอาณาเขตติดต่อกับตำบลข้างเคียงดังต่อไปนี้
การแบ่งเขตการปกครอง.
ตำบลบึงกาสามแบ่งเขตการปกครองออกเป็น 9 หมู่บ้าน ได้แก่
การคมนาคม.
เส้นทางสายสำคัญที่ใช้สัญจรภายในพื้นที่ตำบลบึงกาสามและเชื่อมต่อกับตำบลอื่น ๆ ได้แก่
ตำบลบึงบา

บึงบา เป็นตำบลหนึ่งของอำเภอหนองเสือ จังหวัดปทุมธานี สภาพพื้นที่เป็นที่ราบลุ่ม มีคลองขุดชลประทานสำคัญไหลผ่าน ได้แก่ คลองเก้า คลองสิบ คลองสิบเอ็ด รวมทั้งคลองแอนหรือคลองกลางต่าง ๆ ที่คั่นระหว่างคลองชลประทานสายหลัก 
ในด้านการปกครองส่วนท้องถิ่น ท้องที่ตําบลบึงบาอยู่ในความดูแลขององค์กร 2 องค์กร ได้แก่ เทศบาลตำบลหนองเสือและองค์การบริหารส่วนตำบลบึงบา เทศบาลตำบลหนองเสือเดิมมีฐานะเป็นสุขาภิบาลหนองเสือ ได้รับการจัดตั้งเป็นเทศบาลเมื่อวันที่ 25 พฤษภาคม พ.ศ. 2542 ส่วนองค์การบริหารส่วนตำบลบึงบาเดิมมีฐานะเป็นสภาตําบลบึงบา ได้รับการจัดตั้งเป็นองค์การบริหารส่วนตําบลเมื่อวันที่ 2 มีนาคม พ.ศ. 2538 ที่ดินส่วนใหญ่ในเขตเทศบาลมักใช้เพื่อการอยู่อาศัย การสาธารณูปโภค การอุตสาหกรรม และการพาณิชยกรรม ส่วนที่ดินนอกเขตเทศบาลยังคงใช้สำหรับการเกษตรเป็นหลัก ผลผลิตที่สำคัญได้แก่ ข้าว กล้วย แก้วมังกร ลำไย และส้มเขียวหวาน
ประวัติ.
ตามคำบอกเล่าของผู้สูงอายุในตำบลบึงบา ผู้ที่เข้ามาตั้งถิ่นฐานในบริเวณนี้ช่วงแรกเริ่มเข้ามาในสมัยขุนบุรีบำรุงรักษ์ คาดว่าเป็นชาวจีนแจวเรือจ้างและมีการบอกต่อกันว่ามีพื้นที่เหมาะแก่การทำนา จึงมีผู้ย้ายถิ่นเข้ามาเพิ่มขึ้น ส่วนมากมาจากนนทบุรี บ้านแพ้ว และองครักษ์ บริเวณนี้ในอดีตมีลักษณะเป็นที่ราบลุ่ม มีบึงและหนองขนาดใหญ่เป็นจำนวนมาก ในบึงและหนองเหล่านั้นมีต้นบา (ไม้น้ำชนิด "Nymphoides indica") ขึ้นอยู่ทั่วไป เมื่อมีการจัดตั้งตำบลจึงเรียกท้องที่นี้ว่า ตำบลบึงบา
ที่ตั้งและอาณาเขต.
ตำบลบึงบาตั้งอยู่ทางตอนกลางและตอนใต้ของอำเภอหนองเสือ มีอาณาเขตติดต่อกับตำบลข้างเคียงดังต่อไปนี้
การแบ่งเขตการปกครอง.
ตำบลบึงบาแบ่งเขตการปกครองออกเป็น 8 หมู่บ้าน ได้แก่
การคมนาคม.
เส้นทางสายสำคัญที่ใช้สัญจรภายในพื้นที่ตำบลบึงบาและเชื่อมต่อกับตำบลอื่น ๆ ได้แก่
โรงเรียน

โรงเรียน คือ สถานที่สำหรับฝึกสอนนักเรียนภายใต้การดูแลของครูหรืออาจารย์ หลายประเทศมีระบบการศึกษาอย่างเป็นทางการ ส่วนใหญ่เป็นการศึกษาภาคบังคับ ในระบบการเรียนนี้ นักเรียนจะผ่านโรงเรียนตามลำดับ ชื่อของโรงเรียนเหล่านี้อาจแตกต่างไปตามภาษาและประเทศ แต่โดยหลักจะมีโรงเรียนประถมสำหรับเด็กเล็ก และโรงเรียนมัธยมสำหรับเด็กโตที่ได้สำเร็จการศึกษาระดับประถมมาแล้ว
นอกเหนือจากโรงเรียนหลักแล้ว นักเรียนในบางประเทศยังสามารถเข้าเรียนในโรงเรียนทั้งก่อน และหลังโรงเรียนประถม และมัธยม โรงเรียนอนุบาลเสริมการเรียนการสอนให้กับเด็กเล็กมาก มหาวิทยาลัย, โรงเรียนฝึกงาน, อุดมศึกษา อาจมีอยู่หลังจากจบมัธยมศึกษา โดยโรงเรียนอาจจะอุทิศเพื่อสอนแค่วิชาสาขาเดียว เช่น โรงเรียนวิชาเศรษฐศาสตร์ โรงเรียนสอนเต้น สอนปั้นหุ่นจำลอง
วัดบุณยประดิษฐ์

วัดบุณยประดิษฐ์ เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในแขวงบางไผ่ เขตบางแค กรุงเทพมหานคร 
ประวัติ.
วัดบุณยประดิษฐ์ เดิมชื่อ วัดใหม่บุญน่วม บ้างเรียกว่า วัดใหม่ตาน่วม เมื่อปี พ.ศ. 2478 คุณโยมบุญ คุณโยมน่วม โพธินิมิตร ได้ถวายที่ดินสร้างวัดจำนวน 10 ไร่ 3 งาน 78 ตารางวา และได้กราบอาราธนาพระอาจารย์สวาทจากวัดศาลาแดงมาอยู่จำพรรษาและเป็นผู้ดูแลวัด จนกระทั่งท่านได้ถึงแก่มรณภาพ จากนั้นปี พ.ศ. 2489 ญาติโยมทายกทายิกาได้กราบอาราธนาหลวงพ่อสิน ติสฺโส มาจำพรรษาและดูแลปกครองวัดและได้รับแต่งตั้งเป็นเจ้าอาวาสรูปแรก ท่านได้สร้างอาคารเสนาสนะต่าง ๆ มีอุโบสถ ศาลาการเปรียญ และกุฏิสงฆ์เป็นอาทิ ท่านยังได้เปิด
ให้มีการเรียนการสอนแผนกธรรมตั้งแต่นั้นเป็นต้นมา
พ.ศ. 2503 เจ้าอาวาสองค์ที่สาม พระอาจารย์สนิท อมโร ได้สร้างกุฏิสงฆ์จำนวน 40 ห้อง ปี พ.ศ. 2510 ท่านได้ซื้อที่ดินเพิ่มขยายอาณาบริเวณวัดอีกจำนวน 5 ไร่เศษ ร่วมกับกรรมการและชาวบ้านตัดถนนมูลดินเพื่อทำทางเข้าวัด ถนนนี้ชื่อว่า "ถนนพัฒนกิจ" ต่อมาสมัยเจ้าอาวาสองค์ที่สี่ พระวิสุทธาธิบดี มีการก่อสร้างอาคารใหม่ คือสร้างศาลาอเนกประสงค์ สร้างโรงเรียนพระปริยัติธรรม ซื้อที่ดินขยายอาณาบริเวณวัดเพิ่มขึ้น 
วัดบุณยประดิษฐ์ ได้รับพระกรุณาโปรดเกล้าฯ ให้สถาปนาวัดขึ้นเป็นพระอารามหลวงชั้นตรี ชนิดสามัญ เมื่อปี พ.ศ. 2547
อาคารเสนาสนะ.
พระอุโบสถสร้างปี พ.ศ. 2531 เป็นอาคารคอนกรีตเสริมเหล็ก พื้นปูด้วยกระเบื้องหินอ่อน หลังคามุงด้วยกระเบื้องเคลือบสุโขทัย หน้าบันและซุ้มลงรักปิดทอง ผนังด้านนอกหินล้าง ผนังด้านในเขียนภาพพุทธประวัติและพระเวสสันดรและพระเจ้าสิบชาติ ภายในประดิษฐาน พระพุทธชินราชจำลอง
พระวิหารเป็นอุโบสถหลังเดิม สร้างเมื่อปี พ.ศ. 2497 มีขนาดความกว้าง 6 เมตร ความยาว 25 เมตร มีการบูรณะจากอุโบสถเดิมโดยได้เปลี่ยนกระเบื้องมุงหลังคาใหม่เป็นกระเบื้องเคลือบสุโขทัย ช่อฟ้า ใบระกา คันทวย บัวปลายเสาประดับกระจกสีทอง หน้าบันไม้สักดังเดิม ซุ้มประตู ซุ้มหน้าต่างเป็นลวดลายปูนปั้นแบบโบราณ พื้นและผนังด้านในปูด้วยหินอ่อน ด้านนอกฉาบด้วยหินล้าน ภายในประดิษฐานพระพุทธรูปปางมารวิชัย หน้าตักกว้าง 59 นิ้ว
วัดหลักสี่

วัดหลักสี่ เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในแขวงตลาดบางเขน เขตหลักสี่ กรุงเทพมหานคร ถือเป็นวัดแห่งเดียวในเขตหลักสี่ อาคารเสนาสนะในวัด ได้แก่ องค์พระเจดีย์บรรจุพระบรมสารีริกธาตุ วิหารหลวงปู่ขาว
เหรียญหลวงปู่ขาว วัดหลักสี่ เป็นหนึ่งในพระเครื่องที่ได้รับความนิยมระดับต้น ๆ ของวงการพระเครื่องเมืองไทย ในบรรดาทำเนียบเหรียญเบญจภาคี
ประวัติ.
วัดหลักสี่สร้างขึ้นเมื่อราว พ.ศ. 2421 สร้างโดยชาวรามัญที่อพยพมาจากเมืองหงสาวดี มีนามว่า อาจารย์ดำ ต่อมาชาวรามัญได้อาราธนาอาจารย์ดำไปเป็นเจ้าอาวาสวัดหน้าโบสถ์ จังหวัดนนทบุรี พระอาจารย์เริ่มมาเป็นเจ้าอาวาสแทน ท่านได้ดำเนินก่อสร้างพระธรรม เจดีย์ และอุโบสถจนเสร็จเรียบร้อย ได้ตั้งชื่อวัดว่า วัดราษฎร์ศรัทธาธรรม แต่ต่อมาพระอาจารย์เริ่มก็ย้ายไปเป็นเจ้าอาวาสวัดหน้าโบสถ์ หลวงปู่ขาว เขมาราโม มารับหน้าที่แทน ยุคของท่าน ได้มีการสร้างศาลาการเปรียญ สร้างมณฑป สถูปเจดีย์ประดิษฐานพระพุทธบาทจำลอง
ต่อมามีการตัดคลองเปรมประชากรตัดเนื้อที่วัด หลวงปู่ขาว เขมาราโม ได้ยกพื้นที่ของวัดให้ในการตัดคลอง มีการสร้างศาลาท่าน้ำ สร้างเสาหงส์รอบวัด ต่อมามีการสร้างทางรถไฟผ่านหน้าวัด วัดได้ยกที่ดินให้ทางรถไฟตัดผ่าน คงเหลือที่ดินดังในปัจจุบัน
วัดหลักสี่ได้รับคัดเลือกจากกรมการศาสนาให้เป็นวัดพัฒนาตัวอย่างดีเด่นในเขตกรุงเทพมหานครในปี พ.ศ. 2534
วัดกระจับพินิจ

วัดกระจับพินิจ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบุคคโล เขตธนบุรี กรุงเทพมหานคร
วัดกระจับพินิจสร้างขึ้นประมาณปี พ.ศ. 2367 ในสมัยรัชกาลที่ 3 ไม่ทราบนามและประวัติผู้สร้าง เดิมชื่อ วัดใหม่กลางคลอง เนื่องจากวัดสร้างใหม่ระยะระหว่างกลางคลอง จนปี พ.ศ. 2467 คุณหลวงพินิจวิเทศภัณฑ์กับคุณนายกระจับได้ขอบูรณะซ่อมแซมอาคารเสนาสนะต่าง ๆ ของวัด และได้ขนานนามวัดใหม่ว่า "วัดกระจับพินิจ" ตามนามของผู้บูรณปฏิสังขรณ์วัด
วัดกระจับพินิจได้รับพระราชทานวิสุงคามสีมาเมื่อปี พ.ศ. 2370 ได้ผูกพัทธสีมาราวปี พ.ศ. 2375 วัดได้มีการเปิดสอนพระปริยัติธรรม ตั้งแต่ปี พ.ศ. 2489 นอกจากนี้ยังได้ให้ราชการเปิดโรงเรียนระดับประถมศึกษา สังกัดกรุงเทพมหานครภายในวัดด้วย
ปูชนียวัตถุที่สำคัญได้แก่ พระประธานสมัยสุโขทัย และพระพุทธรูปองค์อื่นได้แก่ พระพุทธรูปปูนปั้น หน้าตัก 2 ศอก 1 องค์ และพระอานนท์เถระหล่อด้วยทองเหลือง หน้าตัก 2 ศอก
วัดใหญ่ศรีสุพรรณ

วัดใหญ่ศรีสุพรรณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหิรัญรูจี เขตธนบุรี กรุงเทพมหานคร เจ้าอาวาสรูปปัจจุบันคือ พระศรีสุธรรมเมธี (อุ้น ปณฺฑิโต ป.ธ.9) 
วัดใหญ่ศรีสุพรรณสร้างขึ้นในราว พ.ศ. 2290 สมัยกรุงศรีอยุธยาตอนปลาย ชาวบ้านเรียก วัดใหญ่ ที่เรียกว่าวัดใหญ่เพราะผู้พี่ได้สร้างขึ้นมีนามว่า เจ้าขรัวทอง ขณะที่ผู้น้องหรือเจ้าขรัวเงิน สร้างวัดน้อยหรือวัดหิรัญรูจีวรวิหาร คำว่า "สุพรรณ" ในชื่อวัดแปลว่า "ทอง" ซึ่งหมายถึงผู้สร้างวัด วัดได้รับการบูรณปฏิสังขรณ์เริ่มในปี พ.ศ. 2498 ในสมัยพระครูประสาทธรรมกิจเป็นเจ้าอาวาส ได้รับพระราชทานวิสุงคามสีมาประมาณ พ.ศ. 2298 ได้ผูกพัทธสีมาเมื่อ พ.ศ. 2310 
อาคารเสนาสนะในวัด ได้แก่ พระอุโบสถทรงไทยโบราณ เดิมไม่มีช่อฟ้า ต่อมาซ่อมแซมจึงได้มีช่อฟ้า หน้าบันลายดอกไม้ พระประธานในอุโบสถเป็นพระพุทธรูปปางสมาธิ และพระพุทธศิลาแดงปางสมาธิฉาบปูนและปิดทอง มีศาลาการเปรียญ 2 ชั้น มุงกระเบื้องเคลือบ มีช่อฟ้าหน้าบันเป็นรูปเทพนม
เทศบาลเมืองบางกะดี

เทศบาลเมืองบางกะดี เป็นเทศบาลเมืองซึ่งมีอาณาเขตครอบคลุมพื้นที่ตำบลบางกะดีในอำเภอเมืองปทุมธานี จังหวัดปทุมธานี จัดตั้งขึ้นครั้งแรกในฐานะองค์การบริหารส่วนตำบลบางกะดี ต่อมาจัดตั้งเป็นเทศบาลตำบลบางกะดีใน พ.ศ. 2546 และได้ยกฐานะขึ้นเป็นเทศบาลเมืองในวันที่ 8 กันยายน พ.ศ. 2563 บางกะดีเป็นหนึ่งในสามเทศบาลเมืองของอำเภอเมืองปทุมธานี ร่วมกับเทศบาลเมืองปทุมธานีและเทศบาลเมืองบางคูวัด ปัจจุบันเทศบาลเมืองบางกะดีมีประชากร 14,357 คน
สภาพภูมิประเทศตั้งอยู่บริเวณที่ราบลุ่มแม่น้ำเจ้าพระยา มีลำคลองธรรมชาติ 21 สาย สภาพสังคม มีวัด 4 แห่งและโรงพยาบาลส่งเสริมสุขภาพ 2 แห่ง การศึกษามีสถาบันเทคโนโลยีนานาชาติสิรินธร (ศูนย์บางกะดี) สภาพเศรษฐกิจส่วนใหญ่เป็นรูปแบบอุตสาหกรรม และมีศูนย์ราชการกรมปศุสัตว์ การขนส่งมีถนนสายหลักสองสาย ได้แก่ ถนนติวานนท์และถนนรังสิต-ปทุมธานี
อาณาเขต.
เขตเทศบาลเมืองบางกะดีมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
หมู่บ้าน.
เทศบาลเมืองบางกะดีครอบคลุมพื้นที่ทั้งตำบลบางกะดีซึ่งแบ่งการปกครองออกเป็น 5 หมู่บ้าน ได้แก่
อุทกภัยในประเทศซูดาน พ.ศ. 2563

เหตุอุทกภัยในประเทศซูดาน พ.ศ. 2563 เกิดขึ้นหลังฝนตกมากเป็นพิเศษอย่างต่อเนื่องในประเทศซูดานนับตั้งแต่ต้นเดือนกันยายน 2020 ซึ่งนำไปสู่อุทกภัยในพื้นที่อย่างน้อย 16 รัฐของซูดาน อุทกภัยนี้ส่งผลต่อประชากรกว่า 500,000 คน, ทำลายบ้านเรือนไปมากกว่า 100,000 หลังคาเรือน และส่งให้มีผู้เสียชีวิตอย่างน้อย 102 ราย
เหตุอุทกภัย.
ระดับน้ำในแม่น้ำไนล์ในพื้นที่ของซูดานได้สูงเป็นประวัติการณ์ และไหลเข้าท่วมบ้านเรือนของผู้คนมากกว่า 60,000 หลังคาเรือน และมีผู้เสียชีวิตหลายสิบคน ระดับน้ำในแม่น้ำบลูไนล์สูงมากกว่า 17 เมตร สูงที่สุดนับตั้งแต่มีการวัดระดับมา ในประเทศเอธิโอเปียซึ่งตั้งอยู่ติดกันนั้น ระดับน้ำในแม่น้ำไนล์สูงขึ้นถึง ในปลายเดือนสิงหาคม สูงสุดในรอบศตวรรษตามข้อมูลของกรมชลประทานประเทศซูดาน เป็นครั้งแรกในประวัติศาสตร์ที่แหล่งโบราณสถานหมู่ปีระมิดแห่งเมโรเอ (Pyramids of Meroë) ตกอยู่ภายใต้ความเสี่ยงที่จะถูกน้ำท่วม
อัตราฝนตกนั้นสูงสุดเป็นประวัติการณ์ สูงกว่าที่มีการบันทึกไว้ในปี 1946 และ 1988 ผู้เชี่ยวชาญบางส่วน รวมถึงอินเทอร์เนชั่นนอลริเวอส์คาดการณ์ว่าด้วยสภาวะภูมิอากาศที่เปลี่ยนแปลงเป็นผลให้เกิดอุทกภัยหนักสลับกับแล้งต่อไปในอนาคต
การตอบสนอง.
เจ้าหน้าที่ได้จัดการสร้างกำแพงจากกระสอบทรายและติดตั้งเครื่องสูบน้ำในพื้นที่รอบแหล่งโบราณสถานต่าง ๆ ทั่วประเทศที่เสี่ยงต่อการถูกน้ำท่วม โดยเฉพาะที่แหล่งโบราณสถาน Al-Bajrawiya เมืองเก่าแก่ของจักรวรรดิเมโอเร (Meroë) อายุสองพันกว่าปี และเป็นแหล่งมรดกโลกของยูเนสโก แหล่งโบราณสถานนี้ไม่เคยถูกน้ำท่วมในอุทกภัยครั้งใดที่เคยเกิดขึ้นในซูดานมาก่อน
ภาษาอังกฤษเพื่อการศึกษาแบบบูรณาการ

ภาษาอังกฤษเพื่อการศึกษาแบบบูรณาการ  เป็นรูปแบบการจัดการเรียนการสอนสองภาษารูปแบบหนึ่งในประเทศไทย โดยใช้ภาษาอังกฤษเป็นสื่อกลางในการจัดการเรียนการสอนจำนวน 4 รายวิชา ได้แก่ คณิตศาสตร์ วิทยาศาสตร์ คอมพิวเตอร์และภาษาอังกฤษ การจัดการเรียนการสอนรูปแบบนี้แตกต่างจากการจัดการเรียนการสอนสองภาษารูปแบบอื่นที่ใช้ครูชาวไทยเป็นผู้จัดการเรียนการสอน#เปลี่ยนทาง มีจุดมุ่งหมายสำคัญให้ผู้เรียนสามารถสื่อสารภาษาอังกฤษได้ การจัดการเรียนการสอนรูปแบบนี้เริ่มทดลองขึ้นที่โรงเรียนสุนทรภู่พิทยา ก่อนที่จะขยายไปตามโรงเรียนต่าง ๆ ทั่วประเทศมากกว่า 500 โรงเรียนด้วยการสนับสนุนจากกระทรวงศึกษาธิการ โดยให้เครือข่ายมหาวิทยาลัยราชภัฏจัดฝึกอบรมครูเพื่อเพิ่มพูนทักษะภาษาอังกฤษให้สูงขึ้น ใน พ.ศ. 2556 สำนักงานคณะกรรมการการศึกษาขั้นพื้นฐานได้จัดให้มีการอบรมครูแกนนำเพื่อขยายผลการใช้ภาษาอังกฤษเพื่อการศึกษาแบบบูรณาการให้กับครูของโรงเรียนต่าง ๆ จนกระทั่ง พ.ศ. 2557 กระทรวงศึกษาธิการได้ร่างแนวทางปฏิบัตินโยบายปฏิรูปการเรียนการสอนภาษาอังกฤษในระดับการศึกษาขั้นพื้นฐานเพื่อส่งเสริมการยกระดับความสามารถในการใช้ภาษาอังกฤษ โดยจัดให้มีการขยายโครงการพิเศษด้านการเรียนการสอนภาษาอังกฤษ ซึ่งหนึ่งในนั้นรวมถึงโครงการ EIS อีกด้วย
การเรียนรู้ร่วมกัน

การเรียนรู้ร่วมกัน  เป็นสถานการณ์ที่คนมากกว่า 2 คนต้องการเรียนรู้บางอย่างร่วมกัน ซึ่งต่างจากการเรียนเพียงลำพังที่ผู้เรียนสามารถใช้ประโยชน์จากทักษะหรือทรัพยากรของผู้อื่นได้ ดังนั้นองค์ความรู้จึงเกิดได้ผ่านการที่สมาชิกมีปฏิสัมพันธ์ระหว่างกันในการแลกเปลี่ยนประสบการณ์ โดยมีความสำเร็จของกลุ่มและทุกคนเป็นเป้าหมายสำคัญของการเรียนรู้#เปลี่ยนทาง กระบวนการเรียนรู้รูปแบบนี้ผู้เรียนจะเป็นผู้กำหนดเนื้อหาด้วยตนเอง ไม่ต้องมีการคละความสามารถของสมาชิกในกลุ่ม โดยผู้สอนมีหน้าที่เป็นเพียงแค่ที่ปรึกษาและอำนวยความสะดวกทางการเรียนให้กับผู้เรียนเท่านั้น#เปลี่ยนทาง
การท่องเที่ยวในประเทศกรีซ

การท่องเที่ยวในประเทศกรีซเป็นองค์ประกอบสำคัญของกิจกรรมทางเศรษฐกิจในประเทศ และเป็นหนึ่งในภาคส่วนที่สำคัญที่สุดของประเทศ ประเทศกรีซเป็นจุดหมายปลายทางสถานที่ท่องเที่ยวและแหล่งท่องเที่ยวที่สำคัญในทวีปยุโรปตั้งแต่คริสต์ทศวรรษ 1970 เนื่องจากมีวัฒนธรรมและประวัติศาสตร์อันยาวนาน ซึ่งสะท้อนให้เห็นเป็นส่วนใหญ่จากแหล่งมรดกโลกของยูเนสโก 18 แห่ง ซึ่งมากที่สุดในยุโรปและทั่วโลก รวมทั้งชายฝั่งทะเลที่ยาว, เกาะ และชายหาดจำนวนมาก
ประเทศกรีซดึงดูดนักท่องเที่ยวมากถึง 33 ล้านคนในปี ค.ศ. 2018 โดยเพิ่มขึ้นจาก 24 ล้านคนในปี ค.ศ. 2015 ทำให้กรีซเป็นหนึ่งในประเทศที่มีผู้เยี่ยมชมมากที่สุดในทวีปยุโรปและของโลก ตลอดจนมีส่วนสนับสนุนประมาณ 25 เปอร์เซ็นต์ต่อผลิตภัณฑ์มวลรวมภายในประเทศ เมื่องหลวงของประเทศอย่างเอเธนส์ เช่นเดียวกับซันโดรีนี, ไมโคนอส, โรดส์, คอร์ฟู, ครีต และชาลกิดิกี ต่างก็เป็นจุดหมายปลายทางการท่องเที่ยวที่สำคัญของประเทศ
ประเทศกรีซยังส่งเสริมการท่องเที่ยวเชิงศาสนาและการแสวงบุญไปยังภูมิภาคที่มีประวัติศาสตร์ทางศาสนาที่สำคัญ เช่น อารามของชาวคริสต์ในเมเทโอราและเขาแอทอส โดยร่วมมือกับประเทศอื่น ๆ
เวิลด์เทรดเซ็นเตอร์

เวิลด์เทรดเซ็นเตอร์  คือสถานที่หลายร้อยแห่งที่ได้รับการยอมรับจากสมาคมศูนย์กลางการค้าโลก และอาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เครื่องอิสริยาภรณ์ตรินิแดดและโตเบโก

เครื่องอิสริยาภรณ์ตรินิแดดและโตเบโก ประธานาธิบดีตรินิแดดและโตเบโก ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ มีดังนี้:
ผู้ที่ได้รับอิสริยาภรณ์ สามารถใช้ชื่อย่อของอิสริยาภรณ์ต่อท้ายชื่อของตน ตามธรรมเนียมของสหราชอาณาจักร และ เครือจักรภพ.
ภายหลังการประกาศเอกราชเมื่อ ค.ศ. 1962 เครื่องอิสริยาภรณ์ต่างๆได้มอบให้แก่พลเมืองจักรวรรดิบริติช. ค.ศ. 1967 ได้มีการตรากฎหมายว่าด้วยเครื่องอิสริยาภรณ์ ต่อมา ในปี ค.ศ. 1969 ได้มีการเครื่องอิสริยาภรณ์เป็นครั้งแรก.
โดยคณะรัฐมนตรีได้คัดเลือกแบบของเหรียญอิสริยาภรณ์ ภายใต้คณะกรรมการพิจารณาการแบบอิสริยาภรณ์ โดยมีผู้ชนะเลิศในการออกแบบอิสริยาภรณ์ประเภทต่างๆ ได้แก่:
1. Ms Wilhelmina McDowell, ผู้ออกแบบกางเขนตรีเอกภาพ
2. Mrs A. Jardine ผู้ออกแบบเหรียญชาโคเนีย
3. The designers of Messrs Y. DeLima and Co. Limited, who conceptualised the Hummingbird Medal.
4. Mr Ebenezer Edwards ผู้ออกแบบเหรียญบริการสาธารณะ
ลิขิตรักข้ามดวงดาว

"ลิขิตรักข้ามดวงดาว " เป็นละครโทรทัศน์ไทยแนวโรแมนติก-ดราม่าที่นำซีรีส์เกาหลี "You Who Came from the Stars ยัยตัวร้ายกับนายต่างดาว" มาสร้างเป็นละครซีรีส์เวอร์ชันภาษาไทย ถือเป็นซีรีส์เกาหลีใต้เรื่องแรกที่ช่อง 3 ซื้อลิขสิทธิ์มาทำละคร นำแสดงโดย ณเดชน์ คูกิมิยะ, ภีรนีย์ คงไทย ผลิตโดย บรอดคาซท์ ไทย เทเลวิชั่น เดิมกำกับการแสดงโดย พันธุ์ธัมม์ ทองสังข์ ก่อนจะเปลี่ยนเป็น ภวัต พนังคศิริ 
งานสร้าง.
บรอดคาซท์ ไทย เทเลวิชั่น ได้วางตัวผู้กำกับละครคือ พันธุ์ธัมม์ ทองสังข์ เริ่มมีการบวงสรวงเมื่อกลางเดือนพฤศจิกายน พ.ศ. 2560 เปิดกล้องละครในเดือนเดียวกัน การถ่ายทำในช่วงแรกเป็นไปด้วยความเคร่งเครียด สามารถถ่ายทำได้ราวร้อยละ 10 แล้วก็หยุดถ่ายทำ โดยพันธุ์ธัมม์ได้ลาออกจากการเป็นผู้กำกับ ภวัต พนังคศิริจึงเข้ามารับหน้าที่แทน แต่ขณะเดียวกันภวัตก็กำลังถ่ายทำเรื่อง "เพลิงรัก เพลิงแค้น" อยู่ ปิดกล้องเดือนมีนาคม 2562 ใช้เวลาถ่ายทำนาน 1 ปี 2 เดือน การถ่ายทำมีการใช้เทคนิคพิเศษจำนวนมาก ซึ่งเป็นฝีมือคนไทยทั้งหมด มีการลงทุนสร้างฉากคอนโดมิเนียมที่สตูดิโอหนองแขม โดยผู้จัดบินไปดูสตูดิโอที่ใช้ถ่ายทำที่ประเทศเกาหลีใต้ และใช้เวลาก่อสร้างนาน 5-6 เดือน มีค่าใช้จ่ายเกือบ 50-60 ล้านบาท กำหนดเดิมวางแผนละครออกฉายราวเดือนพฤษภาคม ตามกำหนดที่จะออกฉายในไทยพร้อมกับประเทศจีน ซึ่งทางช่อง 3 ได้เป็นผู้ขายลิขสิทธิ์เอง โดยมีการทำซับไตเติ้ลภาษาจีน แต่เมื่อใกล้เวลาออกอากาศทางจีนต้องการให้เซ็นเซอร์ใหม่ แต่เมื่อทางช่อง 3 ได้กำหนดออกอากาศไปแล้ว จึงไม่สามารถรอการเซ็นเซอร์ได้ จึงต้องออกฉายในเดือนกันยายน แต่ถึงกระนั้นทางช่อง 3 สามารถตกลงกับ WE TV ของทางไต้หวันได้ จึงได้ออกอากาศที่ไต้หวันเวลาประมาณเที่ยงคืนของไทย
การตอบรับ.
"ลิขิตรักข้ามดวงดาว" ออกฉายตอนแรกเมื่อวันที่ 17 กันยายน พ.ศ. 2562 โดยได้ติดเทรนด์ทวิตเตอร์อันดับ 1 ของโลก แต่พฤติกรรมของการแสดงความคิดเห็นถึงละครเรื่องนี้ไม่ได้เกี่ยวกับละครเลยเสียทีเดียว เรตติงเฉลี่ยตอนแรกทำได้ 1.8 ถือเป็นเรตติงที่ต่ำที่สุดในประวัติการทำงานของนักแสดงนำทั้งสองคนอย่าง ณเดชน์ คูกิมิยะ และ ภีรนีย์ คงไทย ซึ่งละครเรื่องเดิมของภีรนีย์ คือละครเรื่อง "บ่วงนฤมิต" (2562) เปิดตัวไปแค่ 2.08 เท่านั้น ส่วนทางด้านณเดชน์เอง เคยมีละครอย่าง "เล่ห์ลับสลับร่าง" (2560) เปิดตัวที่ 3.4
เมื่อออกฉายตอนแรก "เดอะสแตนดาร์ด" วิจารณ์เปรียบเทียบกับต้นฉบับว่า "หากคุณเป็นคนเคยดูละครเรื่องนี้ในเวอร์ชันเกาหลีมาแล้ว การได้ชมละครเรื่องนี้ในตอนแรกก็ต้องเรียกว่าเหมือนโขลกกันมาทั้งดุ้น จนแทบไม่รู้สึกถึงความแตกต่าง อาจติดขัดในเรื่องของโปรดักชัน การตัดต่อ และเซตติ้งกรุงเทพฯ ที่มีหิมะตก ที่อาจต้องใช้เวลาให้ผู้ชมได้ทำความเข้าใจอีกสักพัก" แต่ชมการแสดงว่า "การแสดงของนักแสดงนำทั้งสองที่ทำหน้าที่ของตัวเองได้อย่างดี โดยเฉพาะการที่ภีรนีย์ใส่จริตจะก้านของตัวละคร ‘ฟ้ารดา’ ออกมาได้น่าสนใจ และเป็นบุคลิกการแสดงที่เธอทำได้ดีมาตลอด"
คณะพยาบาลศาสตร์ มหาวิทยาลัยพะเยา

คณะพยาบาลศาสตร์ มหาวิทยาลัยพะเยา  เป็นหน่วยงานวิชาการในกลุ่มวิทยาศาสตร์สุขภาพของมหาวิทยาลัยพะเยา ก่อตั้งขึ้นในปี พ.ศ. 2548
ประวัติ.
คณะพยาบาลศาสตร์ มหาวิทยาลัยพะเยา เดิมเป็นสาขาวิชาพยาบาลศาสตร์ จัดตั้งขึ้นเมื่อ พ.ศ. 2546 ต่อมาในปี พ.ศ. 2548 มหาวิทยาลัยนเรศวร วิทยาเขตสารสนเทศพะเยา ได้ยกเลิกสำนักวิชาวิทยาศาสตร์สุขภาพ แล้วแยกสาขาวิชาในสักกัด คือ สาขาวิชาพยาบาลศาสตร์ และสาขาวิชาบริบาลเภสัชกรรม ออกจัดตั้งเป็นสำนักวิชาใหม่คือ สำนักวิชาพยาบาลศาสตร์ และสำนักวิชาเภสัชศาสตร์ ในสังกัดสำนักวิชาวิทยาศาสตร์สุขภาพ มหาวิทยาลัยนเรศวร วิทยาเขตสารสนเทศพะเยา และในวันที่ 21 กรกฎาคม พ.ศ. 2550 สภามหาวิทยาลัยนเรศวร ได้มีมติให้เปลี่ยนชื่อ มหาวิทยาลัยนเรศวร วิทยาเขตสารสนเทศพะเยา เป็น มหาวิทยาลัยนเรศวร พะเยา เพื่อเตรียมการยกฐานะเป็นมหาวิทยาลัยเอกเทศตามพระราชบัญญัติมหาวิทยาลัยพะเยา พ.ศ. 2553 ซึ่งประกาศในราชกิจจานุเบกษาเมื่อวันที่ 16 กรกฎาคม พ.ศ. 2553 และมีผลให้สำนักวิชาพยาบาลศาสตร์ ได้รับการจัดตั้งขึ้นเป็นหน่วยงานวิชาการระดับคณะวิชา ตามบทบัญญัติในมาตรา 7 (3) แห่งพระราชบัญญัติมหาวิทยาลัยพะเยา พ.ศ. 2553 และประกาศลงในราชกิจจานุเบกษาเมื่อวันที่ 8 ธันวาคม พ.ศ. 2553 คณะพยาบาลศาสตร์ จึงเป็นคณะวิชาลำดับที่ 5 ของมหาวิทยาลัยพะเยา ตามประกาศดังกล่าว
หลักสูตรการศึกษา.
ปัจจุบัน คณะพยาบาลศาสตร์ มหาวิทยาลัยพะเยา จัดการเรียนการสอนใน 2 หลักสูตร ได้แก่
แขวงตลาดน้อย

"บทความนี้เป็นแขวงในเขตสัมพันธวงศ์ กรุงเทพมหานคร ในส่วนของตำบลตลาดน้อย จังหวัดสระบุรี ดูที่: อำเภอบ้านหมอ"
ตลาดน้อย เป็นแขวงหนึ่งในพื้นที่การปกครองของเขตสัมพันธวงศ์ กรุงเทพมหานคร เป็นที่ตั้งของสำนักงานเขตสัมพันธวงศ์
ประวัติศาสตร์.
พื้นที่บริเวณตลาดน้อยเป็นถิ่นอยู่อาศัยของชาวจีนโพ้นทะเลและชาวไทยเชื้อสายจีนอีกแห่งหนึ่ง นอกเหนือจากย่านเยาวราชและสำเพ็งที่อยู่ใกล้เคียง มีประวัติความเป็นมาเก่าแก่ยาวนานตั้งแต่สมัยต้นกรุงรัตนโกสินทร์ เดิมเป็นตลาดที่คึกคักมาก โดยเรียกกันในภาษาแต้จิ๋วว่า "ตั๊กลักเกี้ย" ("ลูกตลาด, ตลาดน้อย") มีที่มาจากเจ้าสัวเนียม หรือเจ๊สัวเนียม ผู้เป็นเจ้าของที่ดินแถบนี้มีลูกสาวคนหนึ่งชื่อ "น้อย" เป็นท่าเรือและชุมชนที่รุ่งเรืองก่อนเยาวราช โดยมีชาวโปรตุเกส เป็นชนกลุ่มแรกที่เข้ามาอาศัยอยู่ จากนั้นจึงตามมาด้วยชาวจีน, ชาวญวน รวมถึงเขมรมาปักหลักอาศัย 
สภาพทางกายภาพ.
ปัจจุบันมีสภาพเป็นบ้านเรือนที่อาศัยของผู้คนในลักษณะอาคารพาณิชย์ขนาดเล็ก และตรอกซอกซอยต่าง ๆ และยังมีศาสนสถานสำคัญของหลายศาสนา และมีสิ่งก่อสร้างที่เป็นจุดเด่น เช่น ริเวอร์ซิตี้ หรือ สะพานพิทยเสถียร อีกทั้งยังเป็นที่ตั้งของสำนักงานเขตสัมพันธวงศ์ โดยหลายอาคารนั้นเป็นอาคารที่เก่าควรค่าแก่การอนุรักษ์ มีมากถึง 64 อาคาร 
ตลาดน้อยเป็นหนึ่งในสถานที่ท่องเที่ยวที่ได้รับความนิยม ด้วยความเก่าแก่ของอาคารสถานที่ และวิถีชีวิตของผู้คนที่ยังคงเหมือนเดิมเช่นในอดีตอยู่ โดยมีถนนสายหลัก คือ ถนนเจริญกรุง บนพื้นที่ติดกับแขวงมหาพฤฒาราม เขตบางรัก โดยเฉพาะอย่างยิ่งในซอยเจริญกรุง 22 หรือ ตรอกตลาดน้อย ภายในซอยมีหลายสถานที่ ๆ ได้รับความสนใจ เช่น ศาลเจ้าโรงเกือก ศาลเจ้าโจวซือกง, บ้านโซวเฮงไถ่ บ้านโบราณที่มีอายุกว่า 200 ปี สร้างด้วยสถาปัตยกรรมแบบซื่อเหอย่วนของจีน, เซียงกง หรือ ซอยวานิช 2 แหล่งรวมอะไหล่รถยนต์ที่มีชื่อเสียง, โบสถ์กาลหว่าร์ ศาสนสถานของศาสนาคริสต์นิกายโรมันคาทอลิก, กรมเจ้าท่า และธนาคารไทยพาณิชย์ สาขาตลาดน้อย ซึ่งเป็นธนาคารแห่งแรกของประเทศไทย ตัวอาคารธนาคารเป็นสถาปัตยกรรมแบบโบซาร์ผสมนีโอคลาสสิก โดยก่อสร้างตั้งแต่ พ.ศ. 2451 ติดริมฝั่งแม่น้ำเจ้าพระยา ปัจจุบันก็ยังคงเปิดให้บริการอยู่ ซึ่งอาคารแห่งนี้เคยได้รับรางวัลอนุรักษ์สถาปัตยกรรม ASA ในปี พ.ศ. 2525 และบูรณะปรับปรุงในปี พ.ศ. 2538 นอกจากนี้แล้วถนนเจริญกรุงในแถบนี้ในอดีตยังปรากฏร่องรอยรางของรถรางบนพื้นถนนอีกด้วย ก่อนจะถูกราดทับด้วยยางในปลายปี พ.ศ. 2558
ที่ตั้งและอาณาเขต.
แขวงตลาดน้อยตั้งอยู่ทางทิศตะวันออกเฉียงใต้ของเขตสัมพันธวงศ์ มีอาณาเขตติดต่อกับแขวงอื่นเรียงตามเข็มนาฬิกา ดังนี้
ชอว์บราเดอร์สสตูดิโอ

ชอว์บราเดอร์สสตูดิโอ  หรือ เซ่าซื่อซยงตี้ (邵氏兄弟) อดีตบริษัทผู้สร้างภาพยนตร์ที่ใหญ่ที่สุดของ ฮ่องกง
บริษัทชอว์บราเดอร์สก่อตั้งเมื่อวันที่ 27 ธันวาคม ค.ศ. 1958 โดยสองพี่น้องตระกูลชอว์หรือเซ่า (邵, Shào) คือ เซ่า เหรินเหมย์ และ เซ่า อี้ฟู ซึ่งก่อนหน้านั้นเหรินเมย์ได้ร่วมมือกับพี่น้องอีก 2 คนคือ เซ่า จุ้ยเวิง (邵醉翁) และ เซ่า ชุนเหริน (邵邨人) ตั้งบริษัทสร้างภาพยนตร์ชื่อ บริษัทภาพยนตร์เทียนอี (天一影片公司) ที่ เซี่ยงไฮ้ และบริษัทจัดจำหน่ายภาพยนตร์ที่ สิงคโปร์ เมื่อ ค.ศ. 1925 แต่ทั้งสองบริษัทได้ปิดตัวลงใน ค.ศ. 1937
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อาร์ต ตัวแม่งงงงงง

อาร์ต ตัวแม่งงงงงง  เป็นภาพยนตร์ดราม่าตลกเสียดสีจากประเทศสวีเดน ออกฉายครั้งแรกเมื่อปี 2017 เขียนบทและกำกับโดย Ruben Östlund นำแสดงโดย Claes Bang, Elisabeth Moss, Dominic West และ Terry Notary เป็นเรื่องราวเกี่ยวกับการประชาสัมพันธ์งานศิลปะ art installation และส่วนหนึ่งได้รับแรงบันดาลใจจากงาน installation ที่ Östlund และ Kalle Boman (โปรดิวเซอร์) ได้เคยสร้าง
โซล ดีนัสตี

โซล ไดนาสตี หรือ โซล ดีนัสตี  เป็นทีมกีฬาอีสปอร์ตโอเวอร์วอตช์สัญชาติเกาหลี มีฐานอยู่ที่โซล เกาหลีใต้ ซึ่งปัจจุบันลงเล่นอยู่ในฤดูกาลปกติของโอเวอร์วอตช์ลีก (OWL) โซล ดีนัสตีเป็นหนึ่งในสิบสองทีมสมาชิกก่อตั้งโอเวอร์วอตช์ลีก และเป็นแบรนด์อันดับสองที่ได้รับการเปิดตัวอย่างเป็นทางการโดยแอคติวิชั่นบลิซซาร์ด ทีมและในนามโซลสำหรับโอเวอร์วอตช์ลีกนั้นดำเนินงานภายใต้เคเอสวี อีสปอร์ต ซึ่งริเริ่มลงทุนโดยเควิน โช
 "ณ วันที่ 29 ธันวาคม 2561"
ทะเบียนรายชื่อ.
การคัดตัวเข้าเล่นในลีกออลสตาร์.
รายชื่อผู้เล่นของโซล ไดนาสตีต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม<br>
 "ณ วันที่ 3 กรกฎาคม 2018"
นี่แหละความรัก (This is Love)

นี่แหละความรัก (This is Love) เป็นซิงเกิลเพลงของผลิตโชค อายนบุตร ต่อจากเพลง"โทษที่เอาแต่ใจ (sorry)" ที่เผยแพร่อย่างเป็นทางการในวันที่ 10 กรกฎาคม พ.ศ. 2560 ซิงเกิลเพลงนี่แหละความรัก (This is Love) ยังคงเป็นการทำงานในสังกัดค่ายเพลงไวท์มิวสิก ในเครือจีเอ็มเอ็ม แกรมมี่ ประพันธ์คำร้องและทำนองโดยอัจฉริยา ดุลยไพบูลย์ และเรียบเรียงโดย ธนพล มหธร เป็นแนวเพลงโซล, ฟังก์, อาร์แอนด์บี และมีกรูฟเบาๆ มีการปล่อยคลิปมิวสิควิดีโอเนื้อร้องอย่างเป็นทางการบนเว็บไซต์ยูทูบเป็นครั้งแรกเมื่อวันที่ 16 ธันวาคม พ.ศ. 2560 ก่อนจะปล่อยคลิปมิวสิควิดีโอตัวจริงเมื่อ 19 มกราคม พ.ศ. 2561
นี่แหละความรัก (This is Love) เป็นเพลงเพราะที่มีเมโลดี้หวานละมุน เสียงร้องอบอุ่น ทำนองโรแมนติก เนื้อเพลงความหมายดี และท่าเต้นสวย เป็นเพลงสตริงคอร์ดง่ายๆ สดใสๆ ฟังแล้วมีความสุข เพลงฟังแล้วติดหู ร้องตามได้ง่าย มีกรูฟเล็กๆ เต้นตามได้สบายๆ เนื้อเพลงสะท้อนความคิดและตัวตนของผลิตโชคที่พูดถึงความรักมากมายที่เขาได้รับจากแฟนเพลงทุกๆคน เขากล่าวว่าเพลงนี้ตั้งใจทำให้ทุกๆคนเพื่อเป็นการขอบคุณ ไม่ว่าคุณจะอยู่ที่ไหน จะเป็นใคร ทำอาชีพอะไร เพลงนี้เป็นของทุกคน 
ส่วนคลิปมิวสิควิดีโอมีเนื้อหาโรแมนติกประทับใจ ใช้ฉากในยุคชีวิตคนเมืองปัจจุบันทั่วๆไป พาไปดูการใช้ชีวิตของผลิตโชค เบื้องหลังการฝึกซ้อมเพลง ฝึกซ้อมเต้นของผลิต ที่ดีบ้างร้ายบ้าง มีเหนื่อยมีท้อบ้าง แต่ที่ทำให้เขาได้ไปต่อก็เพราะความรักที่แฟนเพลงมีให้กับเขา เขามีแฟนเพลงทุกคนคอยเป็นแรงกำลังใจผลักดันและสนับสนุนเขาทำให้เขามีวันนี้ มิวสิควิดีโอถ่ายทอดผ่านท่าเต้นที่สวยงามที่นำภาษามือเข้ามาประกอบอย่างกลมกลืนน่าสนใจ เขาตั้งใจมากที่ต้องการสื่อสารว่าเขารับรู้ถึงความรักของแฟนเพลงจริงๆ และต้องการสื่อไปให้ถึงถึงแฟนเพลงที่บกพร้องทางการได้ยินเพราะแฟนเพลงกลุ่มนี้เป็นกลุ่มที่เป็กให้ความสำคัญเท่ากับคนอื่นๆและเป็นแรงบันดาลใจที่สำคัญให้กับเป๊ก โดยได้พี่วิทย์ เอเอฟ1 พชรพล จั่นเที่ยง นักออกแบบท่าเต้นได้นำเอาภาษามือเข้ามาประกอบการเต้นในมิวสิควิดีโอ มีผู้เชี่ยวชาญภาษามือมาเป็นที่ปรึกษาในการออกแบบท่าเต้น ทำให้ไม่ว่าแฟนเพลงจะเป็นใครก็สามารถเข้าใจเนื้อหาของเพลงนี้ได้ และเป็กน้ำตาซึมตั้งแต่ได้ดูคลิปมิวสิควิดีโอเพลงนี้ฉบับตัดต่อครั้งแรก 
มิวสิควิดีโอเพลงนี่แหละความรัก (This is Love) มีการเปิดตัวเป็นครั้งแรกในกิจกรรมแฟนมิตติ้ง THIS IS LOVE 365 วัน… ฉันรักนุชes กับเป๊กผลิตโชค เมื่อวันที่ 12 ธันวาคม 2560
การตอบรับ.
คลิปวิดีโอแบบเนื้อเพลง เพลง"นี่แหละความรัก (This is Love)" อัปโหลดขึ้นเว็บไซต์ยูทูบครั้งแรกในวันที่ 16 ธันวาคม พ.ศ. 2560 และติดชาร์ท iTunes ในสองสัปดาห์แรก
โลมา ลูกบุญมี

โลมา ลูกบุญมี ชื่อเล่น หล้า เป็นทั้งแชมป์โลกมวยไทยหญิง 9 สมัย รวมถึงเป็นนักต่อสู้แบบผสมหญิงชาวไทยคนแรกที่ชนะการแข่งในสหรัฐ
ประวัติ.
โลมา ลูกบุญมี เริ่มชกมวยไทยตั้งแต่อายุ 8 ขวบ และเข้าแข่งขันในระดับอาชีพกว่า 200 ไฟต์ ตลอดจนเคยทำหน้าที่เป็นนักกีฬาวูซูทีมชาติไทย
มวยไทย.
เดือนพฤษภาคม พ.ศ. 2559 โลมาเป็นตัวแทนทีมชาติไทยเข้าแข่งขันรายการมวยไทยสมัครเล่นชิงแชมป์โลก 2016 ที่จัดขึ้น ณ เยินเชอปิง ประเทศสวีเดน ซึ่งเธอเป็นฝ่ายชนะคะแนนวารา เนโกรดินา จากประเทศรัสเซีย ส่งผลให้เธอเป็นผู้หญิงชาวไทยเพียงคนเดียวที่สามารถเข้าสู่รอบชิงชนะเลิศของการแข่งครั้งนี้
วันที่ 8 พฤษภาคม พ.ศ. 2560 โลมาได้เข้าแข่งขันรายการมวยไทยสมัครเล่นชิงแชมป์โลก 2017 รอบ 8 คนสุดท้าย ที่กรุงมินสค์ ประเทศเบลารุส ซึ่งเธอเป็นฝ่ายชนะคะแนนเวียรา บูกา จากประเทศรัสเซีย และวันที่ 9 พฤษภาคม รอบรองชนะเลิศ เธอเป็นฝ่ายชนะคะแนนเมอร์ไรมี มาซูส จากประเทศโมร็อกโก ส่วนในวันที่ 13 พฤษภาคม รอบชิงชนะเลิศ เธอเป็นฝ่ายชนะคะแนนลูดามิรา คลาสโลวา จากประเทศเจ้าภาพ ส่งผลให้โลมาเป็นแชมป์การแข่งครั้งนี้
ศิลปะการต่อสู้แบบผสม.
วันที่ 13 มกราคม พ.ศ. 2561 โลมาเข้าแข่งขันรายการอินวิกตาไฟติงแชมเปียนชิพ ที่แคนซัสซิตี สหรัฐ โดยเธอเป็นฝ่ายชนะคะแนนเมลิสซา หวัง อย่างเป็นเอกฉันท์
ประตูชัยเวลลิงตัน

ประตูชัยเวลลิงตัน หรือซุ้มเวลลิงตัน  หรือเรียกชื่ออื่นว่าประตูชัยรัฐธรรมนูญ (Constitution Arch) หรือประตูชัยสวนกรีนพาร์ก (Green Park Arch) เป็นประตูชัยตั้งที่ด้านตะวันออกเฉียงใต้ของสวนไฮด์พาร์ก กลางกรุงลอนดอน สร้างระหว่าง พ.ศ. 2369 - 2374 ในบริเวณใกล้กับที่ตั้งปัจจุบัน ต่อมาได้มีการชะลออาคารมาตั้งไว้ ณ ที่ตั้งปัจจุบันเมื่อ พ.ศ.2425-2426 ด้านบนแต่เดิมมีอนุสาวรีย์ของดยุกแห่งเวลลิงตันคนที่ 1 ขี่ม้า ต่อมาถูกเปลี่ยนเป็นรูปหล่อควอดรีกา หรือเทพีทรงรถม้าสี่ตัว อนุสาวรีย์เดิมที่เป็นทหารขี่ม้าถูกย้ายไปที่ตั้งใหม่ ตัวประตูชัยประกอบด้วยซุ้มโค้งพร้อมประตูโลหะเปิดปิดได้่ ต่างจากประตูชัยวงเวียนดาวที่กรุงปารีส ซึ่งไม่มีประตูโลหะ ด้านในกลวงเช่นเดียวกัน
ประตูชัยเวลลิงตันตั้งใกล้กับคฤหาสน์แอปสลีย์ ซึ่งเป็นบ้านของดยุกแห่งเวลลิงตันคนที่ 1 ปัจจุบันสถานที่ทั้งสองดูแลโดยสำนักงานศิลปากรแห่งชาติอังกฤษ เปิดให้ผู้คนทั่วไปเข้าชม
ประวัติ.
ในปี พ.ศ. 2368 สมเด็จพระราชาธิบดีจอร์จที่สี่แห่งสหราชอาณาจักร มีพระราชบัญชาให้จัดสร้างประตูชัยเวลลิงตันและประตูชัยมาร์เบิลอาร์ชเพื่อฉลองชัยชนะของสหราชอาณาจักรเหนือฝรั่งเศสในสงครามนโปเลียน โดยให้ประตูชัยเวลลิงตันเป็นประตูเมืองลอนดอนชั้นในด้านตะวันตก ผู้ที่มาจากเนินรัฐธรรมนูญหรือคอนสติติวชันฮิลล์ (Constitution Hill) จะต้องผ่านประตูนี้ นอกจากนี้ยังถือว่าบ้านเลขที่ 1 กรุงลอนดอน หรือคฤหาสน์แอปสลีย์ตั้งอยู่บริเวณเดียวกัน เมื่อได้เวลาอันเหมาะแล้ว สถาปนิกชื่อเดซิมัส เบอร์ตัน (Decimus Burton) ออกแบบลักษณะประตูแบบคอรินเทียน โดยเดิมทีจะให้ผนวกกับประตูสวนไฮด์พาร์ด มีช่องเดียว สร้่างไม่ประณีตนักและตัดส่วนประกอบออกไปมาก ด้วยว่าพระมหากษัตริย์ทรงใช้จ่ายในการบำรุงพระราชวังบักกิงแฮมมาก ในชั้นต้นเคยมีการวางแผนให้ตัวประตูชัยประดับด้วยรูปปั้นเหล่าทหาร สิงโต ด้านในกลวง ด้านบนสุดเป็นรูปหล่อเทพีทรงรถม้าสี่ตัว
เนื่องจากประตูชัยของเดิมไม่มีสิ่งใดวางไว้เป็นเครื่องยอด ในปี พ.ศ.2389 ประตูชัยเวลลิงตันได้กลายเป็นฐานวางรูปหล่อด้วยทองแดงของอาร์เทอร์ เวลสลีย์ ผู้ดำรงตำแหน่งดยุคแห่งเวลลิงตันคนที่ 1 นายกรัฐมนตรี และแม่ทัพ มีขนาดสูง และหนักถึง 40 ตันยาว (40.62 เมตริกตัน) นับเป็นรูปหล่อขี่ม้าขนาดใหญ่ที่สุดที่เคยมีมา ทว่าก็ไม่สวยงามและมีคำวิจารณ์มาก
 ต่อมาในปี พ.ศ. 2425 - 2426 ถนนบริเวณดังกล่าวถูกขยาย ทำให้ต้องชะลอประตูชัยมายังที่ตั้งใหม่จากที่เคยเป็นทางเข้าสวนไฮด์ปาร์ก ที่ตั้งใหม่นี้เองที่เป็นถนนราชวิถีมุ่งไปยังพระราชวังบักกิงแฮม รูปหล่อของดยุกแห่งเวลลิงตันคนที่ 1 ถูกย้ายไปยังตำบลออลเดอร์ชอต อำเภอรัชมัวร์ จังหวัดแฮมป์เชอร์ รูปหล่อขนาดย่อลง สร้างโดยโจเซฟ เอดการ์ เบิห์ม (Joseph Edgar Boehm) ถูกนำมาจัดวางใกล้กับประตูชัยแทน อาเดรียน โจนส์ (Adrian Jones) ออกแบบรูปหล่อควอดริกา หรือเทพีไนกีทรงรถม้าสี่ตัวตามที่สถาปนิกคนเดิมได้ตั้งปนิธานไว้ ครั้นเรียบร้อยแล้วจึงนำมาติดตั้งแทนรูปหล่อที่ถอดออกไป 
ด้านในของประตูชัยมีลักษณะกลวง เคยใช้เป็นสถานีตำรวจจนถึง พ.ศ. 2535 ต่อมาถูกโอนให้เป็นสมบัติของสำนักงานศิลปากรแห่งชาติเมื่อ พ.ศ. 2542 ด้านในเป็นนิทรรศการและดาดฟ้าสำหรับสังเกตการณ์ ซีกหนึ่งของประตูชัยทำเป็นท่อระบายอากาศของถนนที่ขุดใต้ดินบริเวณนั้น
การหยุดรัฐบาลกลางสหรัฐ พ.ศ. 2561

การหยุดรัฐบาลกลางสหรัฐเริ่มเมื่อเวลาเที่ยงคืนตามเขตเวลาตะวันออก เมื่อวันที่ 20 มกราคม 2561 หลังไม่สามารถผ่านร่างกฎหมายจัดหาเงินทุนที่เกี่ยวข้องสำหรับการดำเนินการและหน่วยงานของรัฐ เกิดจากข้อพิพาทเกี่ยวกับการขยายสถานภาพของบุคคลที่ได้รับผลจากนโยบายการเข้าเมืองมาตรการผ่อนผันแก่ผู้เข้าเมืองเด็ก (Deferred Action for Childhood Arrivals, ย่อ DACA) และผู้ที่ได้รับการคุ้มครองตามโครงการนี้ควรถูกเนรเทศหรือไม่ นอกจากนี้ยังมีข้อพิพาทว่าควรมีการจัดหาเงินทุนแก่การสร้างกำแพงชายแดนเม็กซิโก–สหรัฐหรือไม่ ซึ่งเป็นนโยบายหลักหมุดระหว่างการรณรงค์หาเสียงประธานาธิบดีของดอนัลด์ ทรัมป์
การหยุดรัฐบาลกลางนี้เป็นการหยุดครั้งแรกในประวัติศาสตร์สหรัฐในขณะที่พรรคการเมืองเดียวกันครองเสียงข้างมากทั้งสองสภาและทำเนียบขาว (คือ พรรคริพับลิกัน) การหยุดปี 2561 เริ่มเมื่อวุฒิสภาสหรัฐไม่สามารถอนุมัติร่างกฎหมายที่สภาผู้แทนราษฎรผ่านเพื่อเปิดรัฐบาลต่อได้ การหยุดสิ้นสุดเมื่่อสมาชิกวุฒิสภาพรรคเดโมแครตตกลงยุติการอภิปรายประวิงเวลาและปิดอภิปรายด้วยคำมั่นว่าพรรคริพับลิกันจะอนุญาตให้มีการถกเถียงในกฎหมายอีกฉบับชื่อรัฐบัญญัติดรีมก่อนมติต่อเนื่องหมดอายุเมื่อวันที่ 8 กุมภาพันธ์ 2561 
เบื้องหลัง.
ปีงบประมาณ 2561 ของรัฐบาลสหรัฐเริ่มเมื่อวันที่ 1 ตุลาคม 2560 เนื่องจากยังไม่ผ่านร่างกฎหมายการจัดสรรเงินตามระเบียบเพื่อจัดหาเงินทุนแก่รัฐบาล รัฐสภาจึงจัดหาเงินทุนแก่รัฐบาลผ่านมติต่อเนื่องชั่วคราวสามมติ การจัดหาเงินทุนแก่รัฐบาลขยายเวลาจนถึงวันที่ 8 ธันวาคม 2560 22 ธันวาคม 2560 และ 19 มกราคม 2561 ตามลำดับ
การเจรจาร่างกฎหมายการจัดสรรเงินถาวรติดกับด้วยข้อพิพาทเรื่องนโยบายการเข้าเมืองมาตรการผ่อนผันแก่ผู้เข้าเมืองเด็ก (DACA), DACA เป็นนโยบายการเข้าเมืองของสหรัฐที่อนุญาตให้ปัจเจกบุคคลบางส่วนที่เข้าประเทศเป็นชนกลุ่มน้อย และเข้าหรืออยู่ในประเทศโดยไม่ชอบด้วยกฎหมาย ให้ได้รับมาตรการผ่อนผันการเนรเทศระยะเวลาสองปีที่ต่ออายุได้และมีสิทธิรับใบอนุญาตทำงาน ในปี 2560 มีปัจเจกบุคคลประมาณ 800,000 คน ที่ขึ้นทะเบียนในโครงการที่ DACA สร้าง รัฐบาลโอบามาตั้งนโยบายดังกล่าวผ่านการกระทำของฝ่ายบริหารในเดือนมิถุนายน 2555 เพื่อสนองต่อรัฐสภาที่ไม่สามารถผ่านรัฐบัญญัติดรีม (DREAM Act) รัฐบาลทรัมป์เลิก DACA ในเดือนกันยายน 2560 โดยกำหนดวันหมดอายุในเดือนมีนาคม 2561 โดยแถลงความนิยมว่ารัฐสภาควรผ่านวิธีแก้ปัญหาตามกฎหมาย
การหยุด.
วันที่ 19 มกราคม 2561 รัฐบัญญัติการขยายอายุการจัดสรรเงินต่อเนื่องปี 2018 (H.R. 195) อยู่ระหว่างการพิจารณาเพื่อขยายเวลาการจัดหาเงินทุนถึงวันที่ 16 กุมภาพันธ์ 2561 ร่างกฎหมายผ่านสภาผู้แทนราษฎรเมื่อวันที่ 18 มกราคม แต่การออกเสียงลงคะแนนปิดอภิปรายในวุฒิสภาไม่ผ่าน มีผู้สนับสนุน 50 และคัดค้าน 49 ในขณะที่ต้องอาศัย 60 เสียงเพื่อยุติการอภิปรายประวิงเวลาที่มีพรรคเดโมแครตเป็นผู้นำ เมื่อเวลาประมาณ 22:45 น. ตามเวลามาตรฐานตะวันออก มีสมาชิกวุฒิสภาพรรคริพับลิกันห้าคน พรรคเดโมแครตห้าคนออกเสียงเห็ยชอบกับญัตติปิดอภิปรายในมติ ส่วนริพับลิกันสี่คนออกเสียงคัดค้านการปิดอภิปราย มติต่อเนื่องที่ผู้นำพรรคริพับลิกันสนับสนุนนี้ รวมการอนุญาตโครงการประกันสุขภาพเด็ก (CHIP) หกปีซึ่งไม่ได้รับเงินทุนตั้งแต่เดือนตุลาคม และชะลอภาษีสาธารณสุขหลายรายการซึ่งเกิดจากรัฐบัญญัติการบริบาลที่เสียได้ เดโมแครตนิยมมติสั้น ๆ ที่กินเวลาไม่กี่วัน โดยเจตนาเจรจาให้รวมการขยายเวลานโยบาย DACA
โรงเรียนเทศบาลบ้านหนองใหญ่

<ns>0</ns>
 <revision>
 <parentid>11822555</parentid>
 <timestamp>2024-11-21T21:02:05Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11965482</origin>
 <model>wikitext</model>
 <format>text/x-wiki</format>
โรงเรียนเทศบาลบ้านหนองใหญ่  เดิมชื่อโรงเรียนเทศบาลบ้านหนองใหญ่ (คุรุสามัคคี 4) ก่อนนี้นักเรียนโรงเรียนไปเรียนที่โรงเรียน ประชาบาล ตำบลพระลับ 1 เมื่อวันที่ 1 พฤษภาคม ทางราชการได้ตั้งเป็นโรงเรียนสาขาของโรงเรียนพระคือวิทยาคาร ทำการสอนอยู่ศาลาการเปรียญ วัดบ้านหนองใหญ่ ศาลาวัดเดิม วัดอยู่ทางทิศเหนือของหมู่บ้าน หมู่ที่ 6 ต.พระลับ อ.เมือง จ.ขอนแก่น ขณะนี้เป็น ธรณีสงฆ์
ประวัติโรงเรียน.
เมื่อวันที่ 17 มกราคม 2491 ทางราชการได้ตั้งโรงเรียนเอกเทศ อาศัยศาลาวัดหลังเดิมเป็นที่เรียน โดยนายอำเภอเป็นผู้จัดตั้งเงินเดือนครูและอุปกรณ์การศึกษา ทางอำเภอเป็นผู้จ่ายให้และอุปกรณ์บางอย่างได้รับความร่วมมือจากชาวบ้านหนองใหญ่ร่วมกันบริจาคให้ เพื่อประโยชน์แก่การศึกษาเล่าเรียนแก่บุตรหลานของตน
ในระยะที่โรงเรียนอาศัยเรียนอยู่ศาลาวัดนี้ ทางครูมีครูหัวหน้าตำบล ครูในโรงเรียนกรรมการศึกษา ผู้ปกครอง และชาวบ้านหนองใหญ่ได้พร้อมใจกันวัดที่ดินสำหรับก่อสร้างโรงเรียนเป็นเอกเทศถาวร ไว้ในที่สาธารณะของหมู่บ้าน ซึ่งอยู่ทางทิศตะวันออกของป่าช้า  มีเนื้อที่ประมาณ 14 ไร่ ดังนั้น เมื่อวันที่ 10 มกราคม  2494 ทางราชการจึงได้ปลูกสร้างอาคารเรียนถาวรขึ้นในที่ดินของโรงเรียน ตามแบบ ป.1 ของกระทรวงศึกษาธิการ ขนาด 1 ห้องเรียน เป็นเรือนไม้ชั้นเดียว  สิ้นค่าก่อสร้าง 51,750 บาท (ห้าหมื่นหนึ่งพันเจ็ดร้อยห้าสิบบาทถ้วน) เป็นเงินของประชาชน และครูทั้งอำเภอร่วมกันทอดกฐินสามัคคีบริจาคสมทบ 31,750 บาท เงินงบประมาณทางราชการ 20,000 บาท  การก่อสร้างเสร็จเรียบร้อยตามแบบ เมื่อวันที่ 7 เมษายน 2501 ขนานนามว่า “โรงเรียนประชาบาล  คุรุสามัคคี 4” อาคารหลังนี้เป็นหลังแรก
เมื่อวันที่ 1 กรกฎาคม 2511 ทางสภาจังหวัดขอนแก่นได้อนุมัติเงินภาษีบำรุงท้องที่ จำนวน 70,000 บาท (เจ็ดหมื่นบาทถ้วน) สร้างอาคารเรียนเพิ่มเติมอีกหนึ่งหลัง ตามแบบ ป.1 ฉ. ของกระทรวงศึกษาธิการ ขนาด 2 ห้องเรียนสร้างเสร็จสมบูรณ์ เมื่อวันที่ 5 สิงหาคม 2511 เป็นอาคารเรียนหลังที่ 2 ทั้งนี้ ได้รับความร่วมมือจากสมาชิกสภาจังหวัดท่านหนึ่ง คือ นายทอง เสงี่ยมพันธุ์ ข้าราชการบำนาญ อดีตครูใหญ่โรงเรียนขอนแก่นวิทยายนได้มาเยี่ยมโรงเรียนเห็นความจำเป็นที่มีนักเรียนมากต้องอยู่ใต้ถุนหลายห้อง ขณะนั้นข้าพเจ้าได้ดำรงตำแหน่งครูใหญ่อยู่โรงเรียนนี้จึงขอความร่วมมือและก็ได้ผลตอนหลังซึ่งเป็นเหตุได้อาคารเรียนหลังที่ 2 ปีนี้และได้ใช้ประโยชน์ตลอดมา
ต่อมาเมื่อเดือนกันยายน 2514 ทางวิทยาลัยเทคนิคขอนแก่นกรมอาชีวศึกษา ต้องขยายเขตวิทยาลัยตกลงชดเชยค่าที่ดินและสิ่งก่อสร้าง กับองค์การบริหารส่วนจังหวัดขอนแก่นในวงเงิน 1,500,000 บาท (หนึ่งล้านห้าแสนบาทถ้วน) ต่อมาทางองค์การบริหารส่วนจังหวัดขอนแก่นได้ซื้อที่ดินของนางไขนภา โชติกเสถียร  ซึ่งมีเนื้อที่ 23 ไร่ 3 งาน 30 ตารางวา ในราคา 720,000 (เจ็ดแสนสองหมื่นบาทถ้วน)
เมื่อเดือนพฤษภาคม 2515 เทศบาลเมืองขอนแก่นได้ขยายเขตเทศบาลออกไปอีก โรงเรียนนี้จึงอยู่ในเขตเทศบาล ครูบางส่วน ที่ดิน อาคารเรียน ทรัพย์สิน  ครุภัณฑ์ต่าง ๆ ได้โอนมาสังกัดเทศบาลตั้งแต่วันที่ 1 ตุลาคม 2515 เรียกชื่อว่า “โรงเรียนเทศบาลบ้านหนองใหญ่” 
หลักสูตรการเรียนการสอน.
โรงเรียนเทศบาลบ้านหนองใหญ่ จัดการเรียนการสอน ตั้งแต่ระดับปฐมวัย - มัธยมศึกษา ดังนี้